Marina Imperial Japonese

Le Marina Imperial Japonese (MIJ; Kyūjitai: 大日本帝國海軍 Shinjitai: 大日本帝国海軍 Dai-Nippon Teikoku Kaigun 'Marina del Plus Grande Imperio Japonese', o 日本海軍 Nippon Kaigun, 'Marina Japonese') esseva le marina del Imperio del Japon de 1868 usque 1945, quando lo esseva dissolvite post le reddition del Japon in le Secunde Guerra Mundial. Le Fortia Maritim Self-defensa Japonese (FMSJ) esseva formate inter 1952–1954 post le dissolution del MIJ.

Le Marina Imperial Japonese esseva le tertie plus grande marina del mundo a partir del 1920, post le Marina Regal Britannic e le Marina del Statos Unite (USN). Isto esseva supportate per le Servicio Aeree del Marina Imperial Japonese pro le operationes de aviones e ataccos aere a partir del flota. Illo esseva le principal adversario del Alliatos Occidental in le Guerra del Pacifico.

Le origines del Marina Imperial Japonese retrograda al prime interactiones con nationes del continente asiatic, comenciate in le periodo medieval e attingente un culmine de activitate durante le seculos 16 e 17 in un epocha de intercambio cultural con potestates europee durante le Periodo del Discoperimento. Post duo seculos de stagnation durante le politica de isolation subsequente al shogunato del periodo Edo, le marina del Japon esseva comparative retrograde quando le pais esseva forciate a aperir se al commercio per intervention american in 1854. Isto eventualmente conducente al Restauration Meiji. Con le reascension del Imperator veniva un periodo de modernisation frenetic e industrialisation. Le marina habeva multe successos, a vices contra inimicos multo plus potente, como in le Guerra Sino-Japonese e le Guerra Russo-Japonese, ante esser quasi totalmente destruite in le Secunde Guerra Mundial.

Categoria:Marina Imperial Japonese
Categoria:Marinas dissolvite
Categoria:Imperio del Japon
Categoria:Militaria del Imperio del Japon
Categoria:Historia naval del Japon
Categoria:Historia naval del Secunde Guerra Mundial